कार की टक्कर से बालक घायल, इंदौर रैफर किया
रतलाम | सैलाना रोड धामनोद बायपास पर रविवार शाम 5 बजे पैदल जा रहा एक बालक कार की टक्कर से घायल हो गया। दुर्घटना के बाद आरोपी चालक कार भगा ले गया। 108 एम्बुलेंस ने घायल धामनोद निवासी 12 वर्षीय अंकित पिता सत्यनारायण को जिला अस्पताल में भर्ती कराया। यहां से रात 10.30 बजे उसे इंदौर रैफर कर दिया।
ब्लेड मारकर घायल किया - मोतीनगर में आपसी विवाद के बाद आरोपी ने एक युवक को ब्लेड मारकर घायल कर दिया। घटना के बाद आरोपी मौके से भाग गया। पुलिस के अनुसार घटना में 17 वर्षीय मोतीनगर निवासी गोपाल पिता कन्हैयालाल के सीने में ब्लेड लगी। जिला अस्पताल में उपचार के बाद उसे छुट्टी दे दी। गोपाल ने बताया मोतीनगर निवासी नाना नाम के युवक ने विवादकर ब्लेड मार दी।
awa_Deva hin_Deva hin_Deva